Wednesday, 06 April 2016 18:19	Yan Gudun Hijiran Palasdinawa Da Suke Kasar Lebanon Sun Bukaci Tallafin M.D.D	font size
Add new comment	Yan gudun hijiran Palasdinawa da suke rayuwa a sansanin 'yan gudun hijira da ke kasar Lebanon sun bukaci tallafin Majalisar Dinkin Duniya domin warware musu wasu daga cikin matsalolinsu. Majiyar 'yan gudun hijirar Palasdinawa da suke rayuwa a sansanin 'yan gudun hijira da ke kasar Lebanon ta gabatar da bukatu ga ofishin Majalisar Dinkin Duniya da ke birnin Beirut fadar mulkin kasar Lebanon, inda majiyar ta bayyana cewa a lokacin ziyarar babban sakataren Majalisar Dinkin Duniya Ban Ki-Moon sun gabatar masa da tarin korafe-korafensu musamman matsalolin da suke ci musu tuwo a kwarya.
Majiyar 'yan gudun hijiran ta Palasdinawa ta bayyana cewa daga cikin irin matsalolin da suke fuskanta akwai rashin kayayyakin kiwon lafiya kuma Ban Ki-Moon ya dauki alkawarin ganin Majalisar Dinkin Duniya ta hanzarta aiko da gudumawa a wannan bangaren.
A halin yanzu haka dai akwai 'yan gudun hijirar Palasdinawa fiye da 400,000 da suke rayuwa a sansanin 'yan gudun hijira da ke cikin kasar ta Lebanon. Tweet
Kasar Lebanon Ta Bukaci Samun Hadin Kan Kasashen Duniya A Fagen Yaki Da Ta'addanci
Babban Sakataren M.D.Duniya Ya Jaddada Wajabcin Kawo Karshen Rikicin Siriya
« Jakadan Libiya A UN Ya Ce: Kasashen Turai Zasu Fara Kai Hari Kan Yan Ta'adda A Kasarsa	Kasar Amurka Ta Yi Gargadi Kan Kara Yawaitar 'Yan Ta'addan Da'ish A Kasar Libiya »